PTG เปิดตัวธุรกิจแฟรนไชส์กาแฟพันธุ์ไทย-คอฟฟี่เวิลด์
PTG เปิดตัวธุรกิจแฟรนไชส์กาแฟพันธุ์ไทย-คอฟฟี่เวิลด์ ณ ห้องแกรนด์บอลรูม โรงแรมแกรนด์ เซ็นเตอร์พอยต์ เทอร์มินอล 21 เมื่อเร็ว ๆ นี้
4 เม.ย. 2562

นายพิทักษ์ รัชกิจประการ (ที่ 3 จากขวา) ประธานเจ้าหน้าที่บริหารและกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG พร้อมด้วยนายพริษฐ์ อนุกูลธนาการ (ที่ 4 จากซ้าย) ผู้อำนวยการทั่วไป บริษัท กาแฟพันธุ์ไทย จำกัด และ บริษัท จีเอฟเอ คอร์ปอเรชั่น (ไทยแลนด์) จำกัด ผู้บริหารแบรนด์ คอฟฟี่เวิลด์
พร้อมด้วยคณะผู้บริหาร ร่วมแถลงข่าวเปิดตัวธุรกิจแฟรนไชส์กาแฟพันธุ์ไทย และคอฟฟี่เวิลด์ เพื่อส่งเสริมผู้ที่ต้องการมีธุรกิจกาแฟ และเป็นการสร้างอาชีพให้คนในประเทศเพิ่มมากขึ้น ดันธุรกิจ non-oil เติบโตอย่างมั่นคง โดยในปัจจุบัน บริษัทมีสาขากาแฟพันธุ์ไทยอยู่ที่ 203 สาขา และมีสาขาคอฟฟี่เวิลด์ในประเทศอยู่ที่ 71 สาขา โดยงานจัดขึ้น ณ ห้องแกรนด์บอลรูม โรงแรมแกรนด์ เซ็นเตอร์พอยต์ เทอร์มินอล 21 เมื่อเร็ว ๆ นี้